Îbrahîm Seydo Aydogan - Wîkîpediya

# Îbrahîm Seydo Aydogan

### Ji Wîkîpediya

Îbrahîm Seydo Aydogan nivîskarê kurd e.

Romannivîs Îbrahîm Seydo Aydogan li Qosera Mêrdînê ji dayik bûye. Heta lîseyê jî xwendina xwe li wê derê kiriye. Di sala 1993an de beşa mamostetîya edebîyatê ya zanîngeha Dicleyê ko li Diyarbekirê ye kar kir. Di sala 1997an de ji zanîngehê mezûn bû û li Stenbolê li lîseyekê dest bi mamostetîya edebiyatê kir. Di ber mamostetîyê re edîtorîya kovara kurdî ya edebî Pelînê kir. Ji destpêka sala 2001ê ve li Fransayê dijî. Di sala 2003an de, li Zanîngeha Sorbonê, li ser Victor Hugo û romanên dîrokî, bi navê "Parîsiyên sedsala 15an di Notre-Dame de Parisa Victor Hugo de", lêkolîneke masterê kir. Wî di sala 2006an de jî, li Zanîngeha Rouenê, tezeke doktorayê li ser "wext, hevokên kompleks û lihevkirina wextan di romanên kurdî de" amade kir.

Ibrahîm Seydo di şanzdehsalîya xwe de dest bi nivîskarîyê kir. Piştî çend salên ko bi tirkî nivîsand û hin nivîs û helbestên wî di kovarên edebî yên tirkî de hatin weşandin, di sala 1996an de bi temamî dev ji tirkî berda û ji wê rojê ve ye ku tenê bi kurdî dinivîsîne.

Aydogan heta niha 5 pirtûk nivîsandine. Romana wî ya pêşiyê »Reş û spî« di sala 1999an de derket. Romana wî ya duyem "Leyla Fîgaro, dı sala 2003'an de derket. Pirtûka wî ya sêyem "Hezkiriya Xwedê" ko ji şeş çîrokan pêk tê, di sala 2005an de çap bû. Herweha pirtûkeke wî ya helbestan, xebateke wî ya li ser rexneya kurdî ya edebî jî hene ku hê nehatine çapkirin.

## [biguherîne] Binêre

- Lîsteya romanên kurdî

Ji "http://ku.wikipedia.org../../../%C3%AE/b/r/%C3%8Ebrah%C3%AEm_Seydo_Aydogan_2b70.html" hatiye standin.

Kategorî: Nivîskar

##### Views

- Gotar | گوتار
- Guftûgo | گوفتوگۆ
- Revîzyona niha

##### Lêbigere